Nova reunió de coordinació entre el PROFAM i les AFA i AMPA de Burjassot
2025-07-24

Aquests dies, i continuant amb el treball d’atenció global a la comunitat educativa, les tècniques del Programa d’Orientació Familiar (PROFAM) de l’Ajuntament de Burjassot, dependent de la Regidoria d’Educació, dirigida per Manuela Carrero, han dut a terme una nova reunió de coordinació.

Mensualment, el PROFAM es reuneix amb els representants de les AFA i les AMPA dels centres escolars per a tractar temes de formació o d’interés per a la comunitat educativa. En la última reunió, es va abordar la consulta de la Llengua base del pròxim 25 de febrer i l’organització, pròximament, del Dia Internacional de les Famílies, que es commemora el 15 de maig.

Així mateix, es va comptar amb l’assistència de les responsables del Departament de Participació Ciutadana de la Policia Nacional que van impartir la xarrada informativa, el gener passat, entorn a la seguretat ciutadana i els delictes contra la imatge, per a valorar l’activitat i plantejar altres temes d’interés per al pròxim curs amb les AFA/AMPA i/o en centres educatius.